Izvor: N1

Gost emisije Pressing bio je podpredsjednik SDP-a Peđa Grbin.

Kako komentirate odgodu Predsjedništva HDZ-a?

"Jučer su radili račun bez krčmara, pa su danas odlučili biti pametniji. Bilo je smiješno. Dok je Vrdoljak davao izjave u isto je vrijeme pregovarao s Plenkovićem i to je dokaz zašto se ljudima zgadila politika i trebat ćemo puno raditi da to promijenimo".

Kako komentirati koaliciju HNS-HDZ?

"Prije manje od godinu dana smo s kolegama iz HNS-a, HSU-a i HSS-a stvorili koalicijski sporazum i sve su stranke potpisale da ni nakon parlamentarnih izbora nitko neće s HDZ-om. Znale su da idu u koaliciju koja ne uključe HDZ, a oni za godinu dana idu protiv onog glasa kojeg su dobile. Nitko na listi naše koalicije nije dobio glas da omogući HDZ-u da bude na vlasti".

Lijepo ste HNS-u podijelili mjesta.

"S HNS-om smo godinama surađivali jer je postojala programska bliskost".

Zašto HNS ne bi išao s HDZ-om, pa da Plenković skrene prema centru?

"Ja ne vidim da Plenković ide prema centru: jesu li se promijenili odnosi prema kurikularnoj reformi, prema Drugom svjetskom ratu? Gore je nego u doba Karamarka. Mislim da ću se pridružiti mišljenju Beusa i Đurića da je klijentelizam prevladao. Ovo što se događa nije u sferi kaznenog djela. Koaliranje je nužno da bi se formirala vlast, no ovo je drugačije. Predizborne koalicije su dale riječ da idu skupa i da ne daju glas HDZ-u. Prije samo godinu dana Most je rušio Vladu u kojoj je sudjelovao, a sada HNS želi omogućiti HDZ-u da ostane na vlasti. Nakon 27 godina demokracije možemo reći da je HDZ kao vuk koji ne mijenja čud".

Kako to da HDZ ima bolji rejting od SDP-a?

"To je nešto oko čega se moramo zapitati i razgovarati. 75 posto građana smatra da Hrvatska ide u krivom smjeru. Imamo grešaka, od javnog nastupa do svađa".

Opačić kaže da je SDP maknuo HNS od vaše stranke, kako to komentirate?

"Ne znam koji je postupak do toga doveo. Bili smo prema njima i suviše popustljivi".

U vašoj stranci govori tko što hoće, kako to komentirate?

"U funkcioniranju SDP-a ima problema i moramo ih riješiti. To je nešto što moramo razriješiti i zbog odgovornosti prema biračima. Kada vidimo kupnju potpore u Saboru, to je duboko neodgovorno i to mora prestati. Jedino je pošteno da se ide na izbore".

Zašto Plenković želi zadržati vlast?

"Vlast je slast. Da HDZ smatra da može pobijediti SDP na izborima - već bi ih raspisao".

SDP nije imao gori rejting nego što ga ima sada, kako to komentirate?

"Trenutno smo na 24 posto, imamo partnere iako se čini da smo HNS danas izgubili. Naš parter IDS bi doveo do omjera 34/34. Najpoštenije je da izbori budu što prije moguće. Ali koliko bi bilo pošteno da izbori budu tijekom ljeta? Ne znam koliko bi to bilo pošteno prema tisućama građana koji ne bi mogli glasati jer zarađuju svoj kruh na Jadranu".

Kakav je vaš odnos s HSU-om i Hreljom?

"Moj odnos s Hreljom je specifičan, poznajem ga osobno, to je osma zborna jedinica, vrlo specifična, tamo nema birača koji je zaokružio našu listu i da je u primisli imao da će netko ići s HDZ-om. Ako Hrelja ode s HDZ-om morat će se kandidarati u nekoj drugoj izbornoj jedinici".

Koalicija HSS-a i SDP-a, koji su vaši problemi vezani za to?

"Vi znate je da predsjednik potpisao sporazum s Beljakom i odluka će doći nakon toga. Konkretno, dobio je prijedlog koalicijskog sporazuma, imamo povijest suradnje koja je nekad bila dobra, nekad ne. HSS je bio u vlasti s HDZ-om u najcrnje doba, rasprava o tome ima dobrih i loših poena".

Što kažete na ovo s HNS-om?

"Odlična trgovina, imat će više ministra nego zastupnika - 5 zastupnika i 3 ministra. HDZ-u je izuzetno stalo da ne ide na parlamentarne izbore i da ostavi kontakt s vlasti. U Hrvatskoj nikad nije gotovo čak i kada se misli. Iz ovoga je vjerojatno da će biti koalicija, ali Štromar nije odgovorio na pitanje ploče o Jasenovcu kojeg je uredno preskočio. Isto tako, pitanje o Jokiću. Manevrom HNS-a Marić i Dalić će ostati u ministarstvima usprkos svemu".

Hoće li Esih i Hasanbegović biti dio te koalicije?

"Ako dođe do formiranja parlamentarne većine, onda će sigurno tamo biti ili Hasanbegović ili Glavaš. U Hrvatskoj je sve moguće, ali ima i stvari koje još nismo vidjeli".

Beljak govori o bankrotu države, kako to komentirate?

"Ja bih to shvatio figurativno, ne doslovno. Mi smo zbog Plenkovića na putu prema bankrotu, pogledajte poduzeća vezana za Agrokor. Beljak je pokušao ilustrirati da je Hrvatskoj potreban "reset" mišljenja i djelovanja u gospodarstvu. Tu nije riječ o maloj promjeni. Hrvatskoj treba novi pristup".

Očekujete li da će krhka većina trajati kratko?

"Kada je skupljenja većina za Jandrokovića izašao je dokument s potpisima gdje su se obvezali da će hrvatski proračun izdvajati novac za mirovine HVO-u, a nemamo za mirovine. Štromar je govorio da je ulazak HNS-a zalog za budućnost, ali je upravo suprotno. Ovo je izuzetno loše jer kada dođemo do proračuna morat ćemo plaćati svaki glas i tu se vidi da je Plenkoviću važno samo da zadrži fotelju".

Predsjednik stranke je Davor Bernardić, hoće li ostati na toj poziciji?

"Bernardić je predsjednik SDP-a kojeg su izabrali članovi. Ne znam što će biti za četiri godine, trebao bih imati kristalnu kuglu. Vi znate da sam ja na unutarstranačkim izborima bio drugi čovjek i bio direktor njegove kampanje. Mislim da bi Bernardić trebao i mogao biti bolji i to mu otvoreno govorim. SDP je demokratska stranka, ali ima i svoj princip djelovanja. Negirati princip po kojem svi članovi negiraju jednu sobu i traže od mene da ga maknem bilo bi nepošteno. On bi sam trebao procijeniti što je najbolji način izlaska SDP-a na izbore. Izbori 2007., za koje mnogi smatraju da smo izgubili jer smo imali dvije osobe, i mislim da ne bi ponavljali i opet imali jednu osobu za predsjednika, a drugu za premijera. Bilo bi potpuno neprimjereno da ja ispričam sve ono o čemu razgovaram s Bernardićem".

Što mislite o povratku Aleksandre Kolarić u SDP? Jeste li Vi za njezin povratak u stranku?

"Nisam. Kolarić je svojim istupom i djelovanjem nakon odlaska iz SDP-a nepovratno narušila ugled stranke. Prije par dana se predstavljala kao članica i meni to nije lijepo djelovalo. Ja bih bio dvoličan da kažem da sam za njezin povratak".

N1 pratite putem aplikacija za Android | iPhone/iPad | Windows| i društvenih mreža Twitter | Facebook | Instagram.